Urmareste Modifică dimensiunea fontului: Play

Bucureşti, 17 iun /Agerpres/ - Un bărbat cu o cagulă pe faţă protestează vineri de la etajul 16 al hotelului Intercontinental din Capitală.



Adrian Marin, purtător de cuvânt al ISU Bucureşti, a precizat, pentru AGERPRES, că la faţa locului se află o echipă de negociatori din partea Poliţiei pentru a-l convinge pe protestatar să coboare în condiţii de siguranţă şi o ambulanţă.



ISU Bucureşti a trimis la faţa locului două autoscări şi o pernă pneumatică, care însă nu poate fi amplasată în zonă din cauza spaţiului restrâns.



"Am primit apel la 112 şi am trimis salvatorii alpinişti şi am solicitat negociatori. Este la etajul 16 în balcon, chiar în incinta hotelului Intercontinental şi are un banner expus pe care scrie diverse mesaje. Nu strigă, negociatorii încearcă să discute cu el de la un balcon vecin", a spus Marin. AGERPRES/(A, AS - autor: Mihaela Tudorache, editor: Andreea Rotaru)